**Mapa Teatro**

***Οι αγνοούμενοι (Los Incontados)***

**Πειραιώς 260 – Χώρος Η
11-12 Ιουνίου, 21:00**

Δείτε εδώ το βίντεο της παράστασης: <https://vimeo.com/155556393>

Μετά τον *Αποχαιρετισμό*, που παρουσιάστηκε με μεγάλη επιτυχία στο περσινό Φεστιβάλ Αθηνών, ο κολομβιανός θίασος Mapa Teatro, επανέρχεται με ένα τρίπτυχο που σκιαγραφεί τη ζωή στη σύγχρονη Κολομβία. Οι Mapa Teatro, που διακρίνονται για τη χρήση πολλών διαφορετικών μέσων και αναφορών (θέατρο, βίντεο, εικαστικά, ιστορία, μύθος κλπ.) κινούνται σε αυτή την παράσταση ανάμεσα σε τρεις μικρόκοσμους μεταξύ πραγματικότητας και φαντασίας. Τρία σκηνικά, το ένα μέσα στο άλλο. Τρεις διακριτοί χώροι που συνθέτουν μια ανατριχιαστική αλληγορία για τη βία στην Κολομβία στο β΄ μισό του 20ού αιώνα.

Στον καθένα από τους χώρους αυτούς ξεδιπλώνεται μια παράξενη φιέστα που αποκαλύπτει την εύθραυστη ισορροπία μεταξύ γιορτής και βίας, η οποία χαρακτηρίζει τη σύγχρονη κολομβιανή ιστορία. Στο πρώτο μέρος, «Οι αγνοούμενοι», μια παρέα παιδιών μαζεύεται γύρω από το ραδιόφωνο, περιμένοντας την αναγγελία μιας επανάστασης που ποτέ δεν έρχεται. Στο δεύτερο μέρος, «Οι άγιοι αθώοι», ένα παλιό αφρικανοκολομβιανό τελετουργικό μετατρέπεται σε φρενιτιώδη περφόρμανς, με μασκοφόρους άντρες ντυμένους γυναίκες να παρελαύνουν στους δρόμους και να μαστιγώνουν όσους άντρες δεν φορούν γυναικεία ρούχα και μάσκα. Στο τρίτο μέρος, «Ομιλία ενός αξιοπρεπούς άντρα», το φάντασμα ενός δολοφονημένου νονού της μαφίας των ναρκωτικών στέλνει πυρετώδη μηνύματα υπέρ της νομιμοποίησης των ναρκωτικών από την κολομβιανή ζούγκλα.

Ένα σουρεαλιστικό, μαγικό, ποιητικό και πολιτικό όραμα της μεταπολεμικής λατινοαμερικανικής ιστορίας.

*Με ελληνικούς και αγγλικούς υπέρτιτλους*

Διάρκεια 70’

11 Ιουνίου / Συζήτηση με τους συντελεστές μετά την παράσταση

**Συντελεστές:**

Σύλληψη - Δραματουργία - Σκηνοθεσία: Heidi Abderhalden, Rolf Abderhalden

Βοηθός σκηνοθέτη: Santiago Sepúlveda

Παίζουν: Heidi Abderhalden, Agnes Brekke, Andrés Castañeda, Julián Díaz, Jeihhco, Danilo Jiménez, Miguel Molina, Santiago Sepúlveda και η φωνή του Nicolás Cancino

Ειδική συμμετοχή: Lesly Ramírez, Melanie Ramírez, Sofía Rodríguez, Mariana Saavedra, Darío Sinisterra, Sebastián Zúñiga

Μουσική - Σχεδιασμός ήχου: Juan Ernesto Díaz

Βοηθός ζωντανού ήχου: Alexander Rodríguez

Εικαστική επιμέλεια: Heidi Abderhalden, Rolf Abderhalden

Κοστούμια: Elizabeth Abderhalden

Τεχνική διεύθυνση- Φωτισμοί: Jean François Dubois

Σκηνικά: Pierre Henri Magnin

Μοντάζ βίντεο: Luis Antonio Delgado

Ζωντανή βιντεοσκόπηση: Ximena Vargas

Παραγωγή: José Ignacio Rincón, Ximena Vargas

Ευχαριστίες: Camille Barnaud

